sagorsarker/bangla-wikipedia huggingface dataset:
ক্রিস হ্যারিস

ক্রিস জিনজ্যান হ্যারিস (; জন্ম: ২০ নভেম্বর, ১৯৬৯) ক্রাইস্টচার্চে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও কোচ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০ থেকে ২০০৪ সময়কালে নিউজিল্যান্ডের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর নিউজিল্যান্ডী ক্রিকেটে ক্যান্টারবারি দলের প্রতিনিধিত্ব করেন। ক্রিস হ্যারিস বামহাতি মাঝারিসারির ব্যাটসম্যান ও ডানহাতি স্লো-মিডিয়াম বোলার হিসেবে দলে ভূমিকা রেখেছেন। দলে তিনি মূলতঃ অল-রাউন্ডার ছিলেন। এছাড়াও, নিউজিল্যান্ড ক্রিকেট দলের ব্যাটিং কোচের দায়িত্ব পালন করেন তিনি।
প্রথম-শ্রেণীর ক্রিকেটে ৪৫-এর অধিক গড়ে সাত সহস্রাধিক রান সংগ্রহ করেছেন। ১২৮ খেলায় তিনি ১৩ সেঞ্চুরিসহ সর্বাধিক অপরাজিত ২৫১* রান তোলেন। এছাড়াও ৩৮ গড়ে ১২০ উইকেট পান। কিশোর বয়সে জন ব্রেসওয়েলের দৃষ্টি আকর্ষণ করেন।
২০০৭ সালে ল্যাঙ্কাশায়ার লিগে ব্যাকআপ ক্রিকেট ক্লাবের খেলোয়াড় হিসেবে অংশগ্রহণ করেন ও ১৩.০৮ গড়ে ৮২ উইকেট নিয়ে লিগের সর্বোচ্চ উইকেট সংগ্রহকারী হন। ইন্ডিয়ান ক্রিকেট লিগে হায়দ্রাবাদ হিরোজের অধিনায়ক ছিলেন তিনি।
প্রথম-শ্রেণীর ক্রিকেটের ন্যায় টেস্ট ক্রিকেটে তিনি তেমন সফলতা পাননি। ২৩ টেস্টে তার রানের গড় মাত্র ২০ ও ৭৩ রান খরচায় ১৬ উইকেট দখল করেন।
একদিনের আন্তর্জাতিকে হ্যারিস বেশ সফলতা দেখিয়েছেন। ৬ ফেব্রুয়ারি, ১৯৯৮ তারিখে ওয়েলিংটনের ব্যাসিন রিজার্ভে সফরকারী জিম্বাবুয়ের বিপক্ষে সিরিজের ২য় ওডিআইয়ে গাই হুইটলকে আউট করে নিজস্ব শততম উইকেট লাভ করেন। ১৯৯৭-৯৮ মৌসুমে সফরকারী জিম্বাবুয়ের বিপক্ষে তার দল ৮ উইকেটে জয় পেয়েছিল। খেলায় তার বোলিং পরিসংখ্যান ছিল ১/২৯।
২০০৪ সালে প্রথম নিউজিল্যান্ডীয় ক্রিকেটার হিসেবে ২৫০ ওডিআইয়ে অংশগ্রহণ করেন। এছাড়াও ৩৭ রান গড়ে ২০০ উইকেট পান। ওভারপ্রতি তিনি ৪.২৮ রান দিয়েছেন। ২৯ গড়ে তিনি ৪৩০০ রান তোলেন। মাঠে তিনি ৯০ ক্যাচ নেন। ব্যাটসম্যানের কাছাকাছি তিনি ফিল্ডিং করতেন। ২৫০তম একদিনের আন্তর্জাতিকে তিনি গুরুতরভাবে কাঁধের আঘাতে আক্রান্ত হন। এ সময় তার খেলোয়াড়ী জীবন হুমকির সম্মুখীন হয়।
খেলোয়াড়ী জীবন শেষে ক্যান্টারবারি যুব ইনডোর ক্রিকেট দলে কোচিংয়ের সাথে সম্পৃক্ত হন। অন্যতম আন্তর্জাতিক ক্রিকেটার হিসেবে জিম্বাবুয়ে চলে যান ও জিম্বাবুয়ের ক্রিকেটের উন্নয়নে কাজ করেন। ২০১২-১৩ মৌসুমে অকল্যান্ডের পাপাটোটো ক্রিকেট ক্লাবে খেলোয়াড়/কোচ হিসেবে অংশ নেন।
নেপাল জাতীয় ক্রিকেট দলের ব্যাটিং কোচের দায়িত্ব পালন সংক্রান্ত বিষয়ে নেপাল ক্রিকেট অ্যাসোসিয়েশনের সাথে আলোচনা করলেও পরবর্তীতে ব্ল্যাক ক্যাপস নামে পরিচিত নিউজিল্যান্ড দলের ব্যাটিং কোচ নিযুক্ত হন।
২০১৩-১৪ মৌসুমে ক্রাইস্টচার্চের সিডেনহাম ক্রিকেট ক্লাবে যোগদান করেন। ঐ মৌসুমেই তিনি ক্লাবের বর্ষসেরা ক্রিকেটার হিসেবে মনোনীত হন। ২০১৪-১৫ মৌসুমের শুরুতে প্রিমিয়ার দলের খেলোয়াড়/কোচ মনোনীত হন।
হ্যারিসের বাবা জিন হ্যারিস ১৯৫৫ থেকে ১৯৬৫ সময়কালে নিউজিল্যান্ডের পক্ষে আন্তর্জাতিক ক্রিকেট খেলেছেন। তার ভাই বেন হ্যারিস প্রথম-শ্রেণীর ক্রিকেট খেলেছেন। সকলেই পারিবারিক ঐতিহ্যের অংশ হিসেবে ‘জিনজ্যান’ নাম ধারণ করেছেন।
দীঘা

দীঘা বা দিঘা ভারতের পশ্চিমবঙ্গের পূর্ব মেদিনীপুর জেলার অন্যতম জনপ্রিয় সমুদ্রসৈকত। দীঘাতে একটি অগভীর বেলাভূমি আছে যেখানে প্রায় ৭ মিটার উচ্চতাবিশিষ্ট ঢেউ বালুকাভূমিতে আছড়ে পড়তে দেখা যায়। এখানে ঝাউ গাছের সৌন্দর্যায়ন চোখে পড়ে; যা ভূমিক্ষয়রোধেও সমান সাহায্য করে।
দীঘার প্রকৃত নাম বীরকুল যা অষ্টাদশ শতকের শেষভাগে আবিষ্কৃত হয়। ভাইসরয় ওয়ারেন হেস্টিংসের লেখা একটি চিঠিতে এটিকে 'প্রাচ্যের ব্রাইটন' বলে উল্লিখিত দেখা যায়। ১৯২৩ সালে জন ফ্র্যাঙ্ক স্নেইথ নামে এক ব্রিটিশ ভ্রমণকারী এখানকার সৌন্দর্যে মুগ্ধ হয়ে দীঘায় বসবাস শুরু করেন। তার লেখালেখির ফলে দীঘা সম্পর্কে মানুষের আগ্রহ বৃদ্ধি পায়। ভারতের স্বাধীনতার পর এখানে পর্যটন সুবিধা বৃদ্ধি করতে তিনি পশ্চিমবঙ্গের তৎকালীন মুখ্যমন্ত্রী বিধানচন্দ্র রায়কে উৎসাহ দেন।
দীঘার অক্ষাংশ ২১°৪১′উত্তর ও দ্রাঘিমা ৮৭°৩৩′পূর্ব। সমুদ্রপৃষ্ঠ থেকে এর উচ্চতা ৬ মি (২০ ফুট)।
কলকাতা থেকে মেচেদা হয়ে দীঘা যেতে দূরত্ব ১৮৩ কিমি খড়গপুর হয়ে যেতে দূরত্ব ২৩৪ কিমি। কলকাতার সঙ্গে দীঘা তমলুকের মাধ্যমে সড়কপথ ও রেলপথ দ্বারা যুক্ত আছে।
দীঘার প্রধান আকর্ষণ এখানকার সমতল দৃঢ় বেলাভূমি যা পৃথিবীর অন্যতম প্রশস্ত বালুতট।
দীঘা রেলওয়ে স্টেশন কলকাতা থেকে ১৮৭ কিমি দূরে অবস্থিত এই সমুদ্র সৈকতটি ট্রেন ও সড়কপথে সরাসরিভাবে যুক্ত। হাওড়া থেকে দীঘা প্রতিদিন ট্রেনে যাতায়াতের সুবিধা আছে। সড়কপথ: কলকাতা থেকে প্রতি আধঘণ্টা অন্তর দীঘাগামী বাস লভ্য।কলকাতা ময়দান ও হাওড়া বাস টার্মিনাস থেকে বাস ছাড়ে। বাসে কলকাতা-দীঘা পাঁচ ঘণ্টার পথ।
মুসলিম ইবনে আকিল

মুসলিম ইবনে আকিল আল হাশিমি (Arabic: مسلم بن عقيل الهاشمي) ছিলেন আকিল ইবনে আবি তালিবের পুত্র এবং হুসাইন ইবনে আলির চাচাত ভাই। কুফার জনতা হুসাইন ইবনে আলিকে উমাইয়াদের উৎখাতের আবেদন জানায়। হুসাইন কুফার জনগণের আনুগত্য নিশ্চিত হওয়া ও সেখানকার পরিস্থিতি বোঝার জন্য মুসলিম ইবনে আকিলকে কুফায় পাঠান। প্রায় ৩০,০০০ এর মত সমর্থক তার সাথে বিশ্বাসঘাতকতা করবে তা জানাতে মুসলিম ইবনে আকিল হুসাইনের উদ্দেশ্যে চিঠি লেখেন। নতুন উমাইয়া গভর্নর উবাইদুল্লাহ ইবনে জিয়াদ তাকে মৃত্যুদণ্ড দেন। কুফা মসজিদের পেছনে তাকে দাফন করা হয়।
আকিল ইবনে আবি তালিব

আকিল ইবনে আবি তালিব () (জন্ম ৫৯০ খ্রিষ্টাব্দ) ছিলেন একজন সাহাবি। তিনি মুহাম্মদ (সা.) এর চাচাত ভাই এবং আলি ইবনে আবি তালিবের ভাই। আকিল মুতার যুদ্ধে লড়াই করেছেন। ৯৬ বছর বয়সে তিনি মৃত্যুবরণ করেন।
আকিলের ছয়জন পুত্র ছিল। তারা হলেন মুসলিম ইবনে আকিল, জাফর ইবনে আকিল, মুসা ইবনে আকিল, আবদুর রহমান ইবনে আকিল, আবদুল্লাহ ইবনে আকিল, আবি সাইদ ইবনে আকিল। তার কন্যার নাম রামলা বিনতে আকিল। ইয়েমেন, ওমানের কিছু অংশ এবং সোমালিয়ার অনেক অংশে আকিল ইবনে আবি তালিবের বংশধররা ছড়িয়ে আছে। তিনি বয়সে আলী রাঃ এবং জাফর রাঃ থেকে বড় ছিলেন। রাসুল সাঃ তাকে বলেনঃ "হে আবু ইয়াজিদ, আমি আপনাকে দুই কারণে ভালোবাসি, আত্মীয়তার কারণে এবং আমার চাচার আপনার প্রতি ভালোবাসার কারণে।" তিনি বদর যুদ্ধের দিন বনু হাশিমের সাথে আনিচ্ছা সত্ত্বেও কাফেরদের সাথে বের হন, এবং মুসলিমদের হাতে বন্দী হন।
অ্যাম্বন ডিবা কাইট্টা

অ্যাম্বন ডিবা কাইট্টা বা ডিবা কাছিম (), (বৈজ্ঞানিক নাম: "Cuora amboinensis"), হচ্ছে এশিয়ার কচ্ছপের একটি প্রজাতি। এটি ভারত, নেপাল, পাকিস্তান, শ্রীলঙ্কা, মায়ানমার, থাইল্যান্ড, কম্বোডিয়া, ভিয়েতনাম, মালয়েশিয়া, সিঙ্গাপুর, ফিলিপাইন এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
এশীয় পাতা কাইট্টা

এশীয় পাতা কাইট্টা বা এশীয় পাতা কাছিম (), (বৈজ্ঞানিক নাম: "Cyclemys dentata") হচ্ছে কচ্ছপের একটি প্রজাতি। এটি ভারত, নেপাল, মায়ানমার, থাইল্যান্ড, কম্বোডিয়া, ভিয়েতনাম, মালয়েশিয়া, ফিলিপাইন, চীন এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
ওল্ডহ্যামের পাতা কাইট্টা

ওল্ডহ্যামের পাতা কাইট্টা বা পাতা কাছিম (), (দ্বিপদ নাম: Cyclemys oldhamii), হচ্ছে কচ্ছপের একটি প্রজাতি। এটি ভারত, চীন, এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
দেশি কালী কাইট্টা

দেশি কালী কাইট্টা বা শামুকভুক কালী কাইট্টা (), (দ্বিপদ নাম: "Melanochelys trijuga") হচ্ছে কচ্ছপের একটি প্রজাতি। এটি ভারত, নেপাল, পাকিস্তান, শ্রীলঙ্কা, মায়ানমার, মালদ্বীপ, থাইল্যান্ড এবং বাংলাদেশে পাওয়া যায়। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
গঙ্গা তরুণাস্থি কাছিম

গঙ্গা তরুণাস্থি কাছিম বা খালুয়া কাছিম বা গঙ্গা কাছিম (), দ্বিপদ নাম:"Nilssonia gangetica") হচ্ছে কছিমের একটি প্রজাতি। এটি ভারত, আফগানিস্তান, পাকিস্তান এবং বাংলাদেশে পাওয়া যায়। এদের কৃত্তিকাবর্মের দৈর্ঘ্য ৯৪ সেমি পর্যন্ত হতে পারে। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
ধুম তরুণাস্থি কাছিম

ধুম তরুণাস্থি কাছিম বা ধুম কাছিম () (দ্বিপদ নাম: Nilssonia hurum) হচ্ছে কচ্ছপের একটি প্রজাতি। এটি ভারত, নেপাল, পাকিস্তান এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
বাগেরহাট সদর উপজেলার কাড়াপাড়া গ্রামের এক ব্যক্তির পুকুরে ২০২২ সালের এপ্রিলে মাছের জালে একটি ধুম তরুণাস্থি কাছিম ধরা পড়ে। বিষয়টি বিভাগীয় বন্যপ্রাণী ব্যবস্থাপনা ও প্রকৃতি সংরক্ষণ বিভাগকে জানালে তারা এটি তাদের হেফাজতে নেন।
ক্যান্টরের জাতা তরুণাস্থি কাছিম

ক্যান্টরের জাতা তরুণাস্থি কাছিম বা জাতা কাছিম () (দ্বিপদ নাম:Pelochelys cantorii) হচ্ছে কচ্ছপের একটি প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
প্রজাতিটি প্রাথমিকভাবে মাটির অভ্যন্তরে, মন্থরগতি, স্বাদুপানির নদী ও ঝর্নায় পাওয়া যায়। কিছু প্রমাণ পাওয়া যায় যে এটি তার পরিসীমা উপকূলীয় অঞ্চলেও প্রসারিত করে। এটি ভারত, মায়ানমার, থাইল্যান্ড, বোর্নিও, চীন, ভিয়েতনাম এবং বাংলাদেশে পাওয়া যায়।
মিনি সুপার কম্পিউটার

১৯৮০ দশকের মধ্যভাগে মিনি সুপার কম্পিউটার নামক কম্পিউটার শ্রেণীর একটি অংশ অল্প সময়ের জন্য উঠে এসেছিল। এটি ভেক্টর প্রক্রিয়াকরণ এবং অল্প পরিমাণের বহুপ্রক্রিয়াকরণ উভয় বৈশিষ্ট্য সংবলিত কম্পিউটার। বৈজ্ঞানিক কাজে কম্পিউটারের (ভেক্টর প্রক্রিয়াকরণ) ব্যবহার বেড়ে গেলে আগের যৌথ পর্যায়ে বড় কম্পিউটারের জায়গায় কম দামি সিস্টেম যা বিভিন্ন বিভাগে ব্যবহারের সুযোগ তৈরি করে তার চাহিদা দেখা দিল। কম্পিউটার প্রস্তুতকারকরা এই সুযোগ গ্রহণ করে বাজারে এধরনের কম্পিউটার সরবরাহ শুরু করে। সাধারণভাবে দেখা যায়, বড় সুপার কম্পিউটারের তুলনায় এগুলোর দাম দশ ভাগের এক ভাগ মাত্র।
১৯৯০ দশকে আরো কম দামি মাইক্রোপ্রসেসর ভিত্তিক উচ্চ ক্ষমতাসম্পন্ন বৈজ্ঞানিক ওয়ার্কস্টেশন যেমন এমআইপিএস আর৮০০০, আইবিএম পাওয়ার২ এবং উইটেক ইত্যাদি মিনি সুপার কম্পিউটারের চাহিদা ধীরে ধীরে কমিয়ে দেয়।
মধ্যম সারির কম্পিউটার

মধ্যম সারির কম্পিউটার বা মধ্যম সারির সিস্টেম হল কম্পিউটার শ্রেণী বিভাগের একটি উপশ্রেণী সিস্টেম যা মেইনফ্রেম কম্পিউটার এবং মাইক্রোকম্পিউটারের মধ্যে পড়ে।
১৯৬০ দশকে এই শ্রেণীর কম্পিউটারের উদ্ভব হয় এবং সেই সময় এগুলো মিনিকম্পিউটার নামে পরিচিত ছিল বিশেষ করে ডিজিটাল ইকুইপমেন্ট কর্পোরেশনের পিডিপি সারির মডেলগুলো, ডাটা জেনারেল, হিউলেট-প্যাকার্ডের এইচপি৩০০০ সারির মডেলগুলো এবং তার উত্তরসূরিগুলো এবং সান মাইক্রোসিস্টেমের মডেল (এসপিএআরসি এন্টারপ্রাইজ)। এই ধরনের কম্পিউটারগুলো বৈজ্ঞানিক কাজে এবং গবেষণার কাজে সেই সাথে ব্যবসায়িক ক্ষেত্রে ব্যাপকভাবে ব্যবহৃত হত।
১৯৯০ দশকে যখন কম্পিউটারের ক্লায়েন্ট-সার্ভার মডেল প্রভাবশালী হয়, তুলনীয় শ্রেণীর কম্পিউটারগু পরিচিত হয় সার্ভার নামে কারণ এগুলো আসলে এন্ড ইউজার বা সর্বশেষ ব্যবহারকারীকে সেবা দিয়ে থাকে ক্লায়েন্ট কম্পিউটারের মাধ্যমে।
মধ্যম সারির সিস্টেমগুলো প্রাথমিকভাবে উচ্চ ক্ষমতা সম্পন্ন নেটওয়ার্ক সার্ভার এবং অন্যান্য ধরনের সার্ভার যা একই সাথে অনেক ব্যবসায়িক এ্যাপ্লিকেশনের বৃহৎ পরিমাণ প্রক্রিয়াকরণ কাজ সম্পন্ন করতে পারে। যদিও মেইনফ্রেমের মত এত শক্তিশালী নয় তবুও এটি কম দামি, কম খরচে পরিচালনা ও রক্ষনাবেক্ষন করা যায়। যার ফলে অনেক প্রতিষ্ঠানের প্রয়োজনীয়তা মেটানোর জন্য এটি সহজেই ব্যবহৃত হয়। মধ্যম সারির কম্পিউটার বৃহৎ ইন্টারনেট ওয়েব সাইট, কর্পোরেট ইন্ট্রানেট এবং এক্সট্রানেট ও অন্যান্য নেটওয়ার্কের কাজে শক্তিশালী নেটওয়ার্ক সার্ভারের মত জনপ্রিয়তা লাভ করে। বর্তমানে এই সিস্টেমগুলোতে শিল্প বাণিজ্যের প্রক্রিয়া-নিয়ন্ত্রণ এবং প্রস্তুতকারকদের কারখানা ও কম্পিউটার সহায়ক উৎপাদনের সার্ভার থাকে। এগুলো কম্পিউটার সহায়ক নকশা প্রস্তুত এবং অন্যান্য চিত্রভিত্তিক সফটওয়্যারের কাজে ব্যবহৃত হয়। এগুলো ফ্রন্ট এন্ড সার্ভার হিসেবেও ব্যবহৃত হয় যা টেলিযোগাযোগ প্রক্রিয়া ও নেটওয়ার্ক ব্যবস্থাপনায় মেইনফ্রেম কম্পিউটারকে সহায়তা করে।
চায়নাটাউন, লন্ডন

চায়নাটাউন নামটি বিভিন্ন সময়ে লন্ডনের বিভিন্ন স্থানের জন্য ব্যবহৃত হয়েছে। বর্তমানে চায়নাটাউন লন্ডনের জেরার্ড স্ট্রীটে অবস্থিত ওয়েস্ট মিনিস্টার শহরের একটি অংশ। চায়নাটাউনে চীনা খাবারের দোকান, বেকারী, বাজার, মাটির বাসন ও অন্যান্য চীনা পণ্যের দোকান রয়েছে।
লন্ডনের প্রথম চায়নাটাউনের অবস্থান ছিল পূর্ব লন্ডন অঞ্চলের অন্তর্গত লাইমহাউজ জেলায়। বিংশ শতাব্দীত প্রথমভাগে, চীনারা সেখানে ব্যবসা শুরু করে। লন্ডনের ডকল্যাণ্ডে চীনা নাবিকদের ঘন যাতায়াত ছিল, তারাই ছিলে এই বাণিজ্য নগরীর ভোক্তা। এখনকার চায়নাটাউন চীনা খাবারের দোকান, সুপার মার্কেটের জন্য পরিচিত হলেও, তখনকার চায়নাটাউন আফিমের ব্যবসা (সে সময় বৈধ ছিল), বস্তি আবাসনের জন্য পরিচিত ছিল। দ্বিতীয় বিশ্বযুদ্ধের সময় বিমান থেকে বোমা হামলায় এই বাণিজ্য নগরীর অধিকাংশই ধ্বংস হয়ে যায়।
চায়নাটাউনে ভেল রয়্যাল হাউজ ব্লকে বিভিন্ন পেশার চীনা জনগোষ্ঠীর বসবাস রয়েছে। ব্লকটি ১৯৮০র দশকে নির্মিত হয়।
চায়নাটাউনের নিকটবর্তী লেচেষ্টার স্কয়ার ও পিকাডিলি সার্কাস টিউব স্টেশন নামে দুটি পাতাল রেল স্টেশন রয়েছে।
পর্যায় সারণি (বৃহৎ সংস্করণ)

এটি হল পর্যায় সারণির বৃহৎ-কোষীয় সংস্করণ। যেখানে প্রতিটি উপাদানের জন্য নাম, প্রতীক, পারমাণবিক সংখ্যা, এবং প্রাকৃতিক আইসোটোপিয় গঠনের জন্য গড় পারমাণবিক ভর দেখানো হয়েছে। রাসায়নিক উপাদানসমূহের পর্যায় সারণি হল রাসায়নিক উপাদানসমূহ প্রদর্শনের জন্য একটি সারণিবদ্ধ পদ্ধতি।
এই দুটি বিন্যাস্ত ধর্ম একই পর্যায় সারণি উপস্থাপনার কাজে ব্যবহৃত দুই গ্রাফিক ফর্ম থেকেই উদ্ভূত হয়েছে। ঐতিহাসিকভাবে, যখন f-ব্লক চিহ্নিত করা হয় তখন এটাকে বিদ্যমান সারণির নিচে স্থাপন করা হয়েছিল। এছাড়াও, সকল ১৫টি ল্যান্থানাইড এবং অ্যাক্টিনাইড কলামসমূহকে নিচে স্থাপনের একটি সাধারণ উপস্থাপনা আছে, যদিও এফ-ব্লকে মাত্র ১৪ কলাম রয়েছে। এই পনেরোটি (ডানদিকে অবস্থিত) ল্যান্থানাইড এবং অ্যাক্টিনাইড হল ডি-ব্লক উপাদান, যা স্ক্যান্ডিয়াম ও ইট্রিয়াম এর মত গ্রুপ ৩ এর অন্তর্গত।
রাশিয়ার রসায়নবিদ দিমিত্রি মেন্ডেলিফ ১৮৬৯ সালে এটি আবিষ্কার করেন। তিনি মৌলিক পদার্থসমূহের ভৌত ও রাসায়নিক ধর্ম বিশ্লেষণ করে মৌল সমূহের পর্যায়ভিত্তিক ধর্ম আবিষ্কার করেন এবং তা কাজে লাগিয়ে সর্বপ্রথম সার্থক পর্যায় সারণি তৈরি করেন।
চান্দামারী মসজিদ

চান্দামারী মন্ডলপাড়া জামে মসজিদ কুড়িগ্রাম জেলার রাজারহাট উপজেলার রাজারহাট ইউনিয়নের চান্দামারী গ্রামের মন্ডলপাড়ায় অবস্থিত। উপজেলা সদর থেকে ৪ কি.মি. দক্ষিণ-পশ্চিম দিকে এর অবস্থান।
নির্মাণ শৈলী ও শিল্প বৈশিষ্ট্য অনুযায়ী সুলতানী আমলের শিল্প বৈশিষ্ট্য ও মোগল স্থাপত্যকলার সমন্বয় ঘটেছে।প্রত্নতাত্ত্বিক মতে মোগল আমলের এই মসজিদটির নির্মাণকাল আনুমানিক ১৫৮৪-১৬৮০ খ্রিটাব্দের মধ্যবর্তী সময়ে। এর গায়ের নকশাগুলো মোঘল আমলের স্থাপত্য কৌশল ও শৈলীর অনন্য দৃষ্টান্ত।
চান্দামারী মসজিদটি কবর সহ ৫২ শতক জায়গা জুড়ে অবস্থিত। এই মসজিদটি দৈর্ঘ্যে ৪০ ফুট এবং প্রস্থে ২০ ফুট। এর নির্মাণকাজে ভিসকাস নামে এক ধরনের আঠালো পদার্থ ব্যবহার করা হয়েছে। মসজিদের সামনের দিকে পাঁচ ফুট উঁচু তিনটি বড় দরজা রয়েছে । ওপরে তিনটি বড় গম্বুজ আছে যার ব্যাসার্ধ প্রায় ৫.৫০ফুট। গম্বুজ গুলোর গায়ে দৃষ্টিনন্দন নকশা করা আছে। চার কোণায় চারটি মাঝারি আকৃতির মিনার ও চারদিকে ঘিরে আছে আরো ষোলটি ছোট গম্বুজ। ভিতরের দিকে তিনটি মেহরাব আছে।মসজিদের গায়ে অনেকগুলো খিলান আছে। এ ছাড়া বায়ু চলাচলের জন্য উত্তর ও দক্ষিণ দিকে একটি করে জানালা আছে। মসজিদটির সামনে একটি বড় আকৃতির পুকুর আছে।
ঝর্ণা ধারা চৌধুরী

ঝর্ণা ধারা চৌধুরী (১৫ অক্টোবর ১৯৩৮ - ২৭ জুন ২০১৯) ছিলেন একজন বাংলাদেশী সমাজকর্মী যিনি নোয়াখালী জেলার সোনাইমুড়ি উপজেলার 'গান্ধী আশ্রম'-এর সচিব হিসেবে কর্মরত ছিলেন। তিনি ২০১৩ সালে ভারতের তৃতীয় সর্বোচ্চ বেসামরিক পুরস্কার পদ্মশ্রী ও ২০১৫ সালে বাংলাদেশের একুশে পদক লাভ করেন।
লক্ষ্মীপুর জেলার রামগঞ্জ উপজেলার চন্ডিপুর ইউনিয়নের কালুপুর গ্রামে ১৯৩৮ সালের ১৫ অক্টোবর জন্মগ্রহণ করেন তিনি। তার বাবার নাম গান্ধীয়ান প্রমথ চৌধুরী ও মায়ের নাম আশালতা চৌধুরী। তিনি ১১ ভাইবোনের মধ্যে দশম।
১৯৫৪ সালে তার বাবা মারা যাওায়ার পর ১৯৫৬ সালে গান্ধীর প্রতিষ্ঠিত অম্বিকা কালিগঙ্গা চ্যারিটেবল ট্রাষ্টে (গান্ধী আশ্রম ট্রাষ্ট) যোগ দেন। ১৯৬০ সালে ব্রিটিশ বিরোধী আন্দোলনে সংসারত্যাগীদের সংগঠন চট্টগ্রামের প্রবর্তক সংঘে যোগদানের মাধ্যমে সরাসরি মানবসেবা নিয়োজিত হন। সমাজসেবার পাশাপাশি তিনি তার পড়ালেখাও চালিয়ে নিতে থাকেন। তিনি চট্টগ্রামের খাস্তগীর বালিকা উচ্চবিদ্যালয় থেকে ম্যাট্রিকুলেশন, কুমিল্লা ভিক্টোরিয়া কলেজ থেকে উচ্চমাধ্যমিক ও ঢাকা কলেজ থেকে স্নাতক পাস করেন। ১৯৭১ সালে মুক্তিযুদ্ধ চলাকালে আগরতলায় ত্রাণ কাজে তিনি সক্রিয়ভাবে অংশ নেন। ১৯৭৯ সালে পুনরায় গান্ধী আশ্রম ট্রাষ্টে ফিরে আসেন। ১৯৯০ সালের ১৩ জুন চারু চৌধুরীর মৃত্যুর পর তিনি ট্রাষ্টের সচিবের দায়িত্ব পান।
সমাজকর্মের স্বীকৃতি হিসাবে ১৯৯৮ সালে আন্তর্জাতিক ‘বাজাজ পুরস্কার’ লাভ করেন। ২০০২ সালে নারী উদ্যোক্তার স্বীকৃতি হিসেবে ‘অনন্যা’ পুরস্কার, সমাজসেবার জন্য ২০০৩ সালে নারীপক্ষ দুর্বার নেটওয়ার্ক, নিউইয়র্কের ওল্ড ওয়েস্টবেরি ইউনিভার্সিটির শান্তি পুরস্কার, শান্তি, সম্প্রীতি ও অহিংসা প্রসারে ভূমিকার স্বীকৃতি স্বরূপ ঢাকা বিশ্ববিদ্যালয়ের ‘শান্তি পুরস্কার’ লাভ করেন। এছাড়া ২০০৮ সালে নোয়াখালী জেলা প্রশাসন থেকে ‘সাদা মনের মানুষ’ হিসেবে তিনি সম্মাননা লাভ করেন। ২০১৩ সালে ভারতের তৃতীয় সর্বোচ্চ বেসামরিক পুরস্কার পদ্মশ্রী ও ২০১৫ সালে সমাজসেবায় একুশে পদক লাভ করেন।
ঝর্ণা ধারা চৌধুরী ২০১৯ সালের ২৭ জুন বার্ধক্যজনিত রোগে আক্রান্ত হয়ে মৃত্যুবরণ করেন।
মহিন্দ রাজাপক্ষ আন্তর্জাতিক ক্রিকেট স্টেডিয়াম

মহিন্দ রাজাপক্ষ আন্তর্জাতিক ক্রিকেট স্টেডিয়াম (, ) বা সূর্যবিভা আন্তর্জাতিক ক্রিকেট স্টেডিয়াম শ্রীলঙ্কার হাম্বানটোটায় অবস্থিত একটি আন্তর্জাতিক ক্রিকেট স্টেডিয়াম। ২০১১ ক্রিকেট বিশ্বকাপকে সামনে রেখে ২০১০ সালে স্টেডিয়ামটি নির্মিত হয়। বিশ্বকাপের মোট দু'টি ম্যাচ স্টেডিয়ামটিতে অনুষ্ঠিত হয়। ২০১২ আইসিসি বিশ্ব টুয়েন্টি২০-এর উদ্বোধনী ম্যাচসহ মোট তিনটি ম্যাচ এ স্টেডিয়ামে অনুষ্ঠিত হয়। স্টেডিয়ামটির ধারণক্ষমতা ৩৫,০০০।
২০১১ সালে মহিন্দ রাজাপক্ষ আন্তর্জাতিক ক্রিকেট স্টেডিয়াম দুটি সফল বিশ্বকাপ ম্যাচের আয়োজন করে।
শ্রীলঙ্কা ২০১২ আইসিসি বিশ্ব টুয়েন্টি২০ বিশ্বকাপের আয়োজক ছিল। তন্মধ্যে মহিন্দ রাজাপক্ষ আন্তর্জাতিক স্টেডিয়ামে তিনটি ম্যাচ অনুষ্ঠিত হয়। অন্য ম্যাচগুলো পাল্লেকেলে আন্তর্জাতিক ক্রিকেট স্টেডিয়াম ও রানাসিংহে প্রেমাদাসা স্টেডিয়ামে অনুষ্ঠিত হয়।
ইসলামিক ফোরাম অব ইউরোপ

ইসলামিক ফোরাম অব ইউরোপ (আইএফই) হল পশ্চিম ইউরোপ অনুমোদিত যুক্তরাজ্য ভিত্তিক একটি ইসলামী সংগঠন। এটি ইসলামিক ফোরাম ট্রাস্ট এর দাতব্য শাখা হিসেবে কাজ করে থাকে।
আএফটি স্ট্যাডফোর্ডশ্যায়ারের মুসলিম দাতব্য সেন্টারে £১৬,১১৯ এবং লুটন ইসলামিক কমিউনিটি ফোরাম (এলআইএফসি) দান করেন।
অ্যাডোবি ইলাস্ট্রেটর

অ্যাডোবি ইলাস্ট্রেটর () হচ্ছে একটি ভেক্টর গ্রাফিক্স সম্পাদনাকারী সফটওয়্যার। যা শুধু ইলাস্ট্রেটর নামেই বেশি পরিচিত। এই সফটওয়্যারটি তৈরি ও বাজারজাত করেছে অ্যাডোবি সিস্টেমস। অ্যাডোবির সবথেকে জনপ্রিয় সফটওয়্যারগুলোর মধ্যে এটি অনতম। এর মাধ্যমে সকল গ্রাফিক্স ডিজাইন, লোগো, ব্যানার তৈরি করা যায়। এর সর্ব শেষ সংস্করণ ইলাস্ট্রেটর সিসি যা ২০২২ সালে বের হয়েছে।
কোন বস্তুকে নির্বাচন (নির্বাচন করতে) ব্যবহার হয়। বস্তুর উপর ক্লিক করে বস্তু নির্বাচন করা যায়। একদিক বস্তু নির্বাচন করতে সিফট বাটন চেপে ধরে ক্লিক করতে হয়। এছাড়াও বস্তুকে বড় ছোট, ঘুরানো, সরানো এবং অনুলিপি করা যায়।
এঙ্কর পয়েন্ট নির্বাচন করতে ব্যবহার হয়।
এই সরঞ্জাম দিয়ে মুলত সরল রেখা এবং বক্র রেখা আঁকা যায়। সরল রেখা আঁকতে প্রথম বিন্দুতে ক্লিক এবং ২য় বিন্দুতে ক্লিক করে esc চাপতে হবে। বক্র রেখা আঁকতে প্রথম বিন্দু ক্লিক করার পর ২য় বিন্দুতে ক্লিক করে চেপে ধরে প্রয়োজন মত বাকাতে হবে। তারপর esc চাপতে হবে। মুলত এই সরঞ্জাম দিয়ে সব ধরনের জিনিস আঁকতে পারি।
আকৃতি সরঞ্জাম গুলোর দুটি সরঞ্জাম চতুর্ভুজ আঁকতে ব্যবহার হয় এবং লাইন সরঞ্জাম (লাইন আঁকতে ব্যবহার হয়) এর ভিতরে আরও বেশ কিছু সরঞ্জাম আছে। চতুর্ভুজএর ভিতরে আছে- গোলকৃত চতুর্ভুজ, ইলিপ্স, স্টার, পলিগন, লেন্স ফ্লেয়ার সরঞ্জাম। লাইন সরঞ্জাম এর ভিতরে- আর্ক টূল, স্পাইরাল টূল, রেক্টেঙ্গেলার গ্রিড সরঞ্জাম, পোলার গ্রিড টু্র। এই সরঞ্জামগুলো পেতে চতুর্ভুজ সরঞ্জাম বা লাইন সরঞ্জামের আইকনের উপর মাউস ক্লিক করে চেপে ধরে থাকতে তবে
এই সরঞ্জাম দিয়ে মুক্ত হাতে অঙ্কন করা যায়। এডোবি সিসি সংস্করণে ৫ প্রকার ব্রাশ আছে। তারা হল- ক্যালিওগ্রাফিক ব্রাশ, স্ক্যাটার ব্রাশ, প্যাটার্ন ব্রাশ, আর্ট ব্রাশ, ব্রিস্টল ব্রাশ।
বহু রঙ তৈরি করার জন্য ব্যবহার হয়।
এটিও মাল্টিকালার তৈরিতে ব্যবহার হয়, তবে কাজ করার নিয়ম এবং ফলাফল গ্রেডিয়েন্টের থেকে কিছুটা ভিন্ন।
ইলাস্ট্রেটরে একটি বস্তুর ২টি কালার। স্টোক কালার আর ফিল কালার। স্টোক কালার হল কোন বস্তুর সীমানার রঙ। আর ফিল কালার হল তার বডির কালার। এইগুলো সরঞ্জামদণ্ডের নিচের দিকে থাকে।
স্বাধীনতা সংগ্রাম (ভাস্কর্য)

স্বাধীনতা সংগ্রাম ভাস্কর্যটি বাঙালি জাতির গৌরবোজ্জ্বল সংগ্রামের ইতিহাসকে ধারণ করে নির্মিত বাংলাদেশের সবচেয়ে বড় ভাস্কর্য। । শামীম শিকদার এই ভাস্কর্যটি নির্মাণ করেন।
ঢাকা বিশ্ববিদ্যালয় ফুলার রোডে সলিমুল্লাহ হল, জগন্নাথ হল ও বুয়েট সংলগ্ন সড়ক দ্বীপে বাংলাদেশের ইতিহাসের ধারক স্বাধীনতা সংগ্রাম ভাস্কর্যটি স্থাপিত।
ভাস্কর শামীম শিকদার ১৯৮৮ সালে ফুলার রোডে অবস্থিত সেকেলে বাংলো স্টাইলের বাড়ির (বর্তমানে প্রোভিসির ভবন) সামনে পরিত্যক্ত জায়গায় ‘অমর একুশে’ নামে একটি বিশাল ভাস্কর্য নির্মাণ শুরু করেন। ১৯৯০ সালের ফেব্রুয়ারিতে এক ঘরোয়া পরিবেশে প্রয়াত অধ্যাপক আহমদ শরীফ এটি উদ্বোধন করেন। ১৯৯৮ সালে ওই স্থানে উদয়ন স্কুলের নতুন ভবন নির্মাণ শুরু হলে ভাস্কর্যটি স্থানান্তরের প্রয়োজন হয়। ভাস্কর্যটি সড়কদ্বীপে এনে রাখা হয়। পরে ভাস্কর শামীম শিকদার ওই ভাস্কর্যটির অবয়ব পরিবর্তন ও পরিবর্ধন করে ‘স্বাধীনতা সংগ্রাম’ নাম দিয়ে মুক্তিযুদ্ধের ইতিহাসের আলোকে নতুনভাবে নির্মাণ করেন। একইসঙ্গে সড়ক দ্বীপটিকেও তিনি নিজের মনের মতো গড়ে তোলেন। ১৯৯৯ সালের ৭ মার্চ তৎকালীন প্রধানমন্ত্রী শেখ হাসিনা এটি উদ্বোধন করেন।
"স্বাধীনতা সংগ্রাম" ভাস্কর্যটি বাঙালি জাতির গৌরবোজ্জ্বল সংগ্রামের ইতিহাসকে ধারণ করে নির্মিত। এ ভাস্কর্যটি মহান ভাষা অন্দোলন থেকে শুরু করে ৬৬-র স্বাধিকার আন্দোলন, ৬৯-এর গণঅভ্যুত্থান, ৭১-এর ৭ই মার্চ বঙ্গবন্ধু শেখ মুজিবুর রহমানের স্বাধীনতা সংগ্রামের আহ্বান, ২৫শে মার্চের কালরাত্রি, ২৬শে মার্চ বঙ্গবন্ধু কর্তৃক স্বাধীনতা ঘোষণা, ১৬ ডিসেম্বর চূড়ান্ত বিজয় অর্জনের বিষয় তুলে ধরা হয়েছে। প্রতিটি আন্দোলনে নিহত হয়েছেন এমন ১৮ জন শহীদের মুখাবয়ব দিয়ে পুরো ভাস্কর্য নির্মিত। সবার নিচে ভাষা শহীদের ভাস্কর্য এবং সবার উপরে বঙ্গবন্ধুর ভাস্কর্য। এ ভাস্কর্যে আরো তুলে ধরা হয়েছে লক্ষ প্রাণের বিনিময়ে অর্জিত স্বাধীনতার প্রতীক আমাদের লাল সবুজের পতাকা।
মূল ভাস্কর্য স্বাধীনতা সংগ্রামকে ঘিরে রয়েছে দেশ-বিদেশের শতাধিক কবি, সাহিত্যিক, শিক্ষাবিদ, সমাজ সংস্কারক, বিপ্লবী, রাজনীতিক, বিজ্ঞানীর আবক্ষ মোট ১১৬টি ভাস্কর্য। এসব ভাস্কর্যের কোনোটি একক, কোনোটি যুক্ত। এর সবগুলোই শামীম সিকদারের গড়া। কারো কারো ভাস্কর্য অপূর্ব ভঙ্গিমায় উপস্থাপিত। এখানে বঙ্কিমচন্দ্র, ঈশ্বরচন্দ্র বিদ্যাসাগর, জগদীশ চন্দ্র বসু, মাইকেল মধুসুদন, রবীন্দ্রনাথ ঠাকুর, লালন, কাজী নজরুল ইসলাম, সুকান্ত ভট্টাচার্য, ড. মুহম্মদ শহীদুল্লাহ, শিল্পী সুলতান, জিসি দেব, সুভাষচন্দ্র বসু, মোস্তফা কামাল আতাতুর্ক, মহাত্মা গান্ধী, রাজা রামমোহন রায়, মাও সে তুং, ইয়াসির আরাফাত, কর্ণেল ওসমানী, তাজউদ্দিন আহমেদ, সিরাজ সিকদার প্রমুখের প্রতিকৃতি রয়েছে। ভাস্কর শামীম সিকদারেরও দুটি প্রতিকৃতি রয়েছে। আরও রয়েছে একটি হাতির চিত্তাকর্ষক ভাস্কর্য।
সবগুলো ভাস্কর্যের রং শ্বেত শুভ্র। শ্বেতবর্ণের এ ভাস্কর্যের উচ্চতা ৭০ ফুট। পরিসীমা ৮৫.৭৫ ফুট। একটি গোলাকার ফোয়ারার মাঝখানে এটি উপস্থাপিত। মূল ভাস্কর্য ছাড়া অন্য ভাস্কর্যগুলোর গড় উচ্চতা ৩-৪ ফুট।
শিকরেঠুঁটি সাগর কাছিম

শিকরেঠুঁটি সাগর কাছিম বা বাজঠোঁটি সামুদ্রিক কাছিম () (দ্বিপদ নাম: "Eretmochelys imbricata") হচ্ছে একটি সাগর কাছিম।এই প্রজাতির কাছিম মধ্য আটলান্টিক এবং ইন্দো-প্রশান্ত, মহাসাগর এলাকা জাপান থেকে অস্ট্রেলিয়া এবং ব্রিটিশ দ্বীপপুঞ্জ থেকে ব্রাজিল পর্যন্ত বিস্তৃত।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
১৯৮২ সালে, সংকটাপন্ন প্রজাতিসমূহের প্রথম আইইউসিএন লাল তালিকায় শিকরেঠুঁটি সাগর কাছিমকে বিপন্ন প্রজাতি হিসেবে অন্তর্ভুক্ত করা হয়। বিভিন্ন পুনঃমূল্যায়নের মধ্য দিয়ে এই বিপন্ন অবস্থান বলবত থাকে ১৯৮৬, ১৯৮৮, ১৯৯০, ১৯৯৪ সাল পর্যন্ত; যতদিন না ১৯৯৬ সালে এদেরকে মহাবিপন্ন অবস্থানে মূল্যায়িত করা হয়।
ওয়ার্কস্টেশন

একটি ওয়ার্কস্টেশন হল একটি বিশেষ কম্পিউটার যা নকশা করা হয়েছে কারিগরি অথবা বৈজ্ঞানিক ব্যবহারিক কাজে প্রয়োগের জন্য। প্রাথমিকভাবে একক সময়ে একজন ব্যবহারকারীর জন্য তৈরি করা হয়েছিল, সাধারনভাবে এগুলো লোকাল এরিয়া নেটওয়ার্ক দিয়ে সংযুক্ত থাকে এবং বহু-ব্যবহারকারী অপারেটিং সিস্টেম চালানো হয়। ওয়ার্কস্টেশন কথাটি দিয়ে আংশিকভাবে মেইনফ্রেম কম্পিউটার টার্মিনাল থেকে শুরু করে একটি পিসি নেটওয়ার্কে যুক্ত আছে এমন সবকিছুকে। এছাড়া বেশি ব্যবহৃত হয় বিভিন্ন কোম্পানির (বর্তমান এবং বিলুপ্ত হওয়া) হার্ডওয়্যার পণ্য সমষ্টি বোঝাতে যেমন সান মাইক্রোসিস্টেম, সিলিকন গ্রাফিক্স, এ্যাপোলো কম্পিউটার, ডিইসি, এইচপি এবং আইবিএম ইত্যাদি যারা ১৯৯০ দশকে তৃতীয় মাত্রার গ্রাফিক্সের নতুন দ্বার উত্থান করেছিল।
ব্যক্তিগত কম্পিউটার থেকে ওয়ার্কস্টেশন উচ্চ ক্ষমতার হয়, বিশেষত সিপিইউ ও গ্রাফিক্স, মেমোরি ধারণক্ষমতা এবং একই সঙ্গে বহু কাজ করার সুবিধার দিক দিয়ে। এটি বিভিন্ন ধরনের জটিল ডাটা যেমন থ্রীডি গ্রাফিক্স নকশা, ইঞ্জিনিয়ারিং অনুকরণ, এ্যানিমেশন, ছবি তৈরি, গাণিতিক ক্ষেত্র ইত্যাদি এবং কম্পিউটার গ্রাফিক্স সম্পর্কিত কাজের জন্য উপযোগী। ডেস্কটপ কম্পিউটারের মতই এটিতে উচ্চ রেজুলেশনের প্রদর্শনী, একটি কিবোর্ড, একটি মাউস আছে কখনো কখনো একের অধিক প্রদর্শনী থাকতে পারে, গ্রাফিক্স ট্যাবলেট, থ্রীডি মাইস (থ্রীডি অবজেক্ট তৈরী এবং দৃশ্যে দিক নির্দেশনার কাজে ব্যবহৃত যন্ত্র) ইত্যাদিও থাকতে পারে। কম্পিউটার শিল্পে ওয়ার্কস্টেশনই হল প্রথম শ্রেণীর কম্পিউটার যাতে উন্নত ধরনের আনুষঙ্গিক যন্ত্র এবং সহযোগীতামূলক যন্ত্রপাতি উপস্থাপন করা হয়।
মূলধারার পিসির বর্ধমান কার্যক্ষমতা ও সক্ষমতার ফলে ১৯৯০ দশকের শেষের দিকে কারিগরি/বৈজ্ঞানিক ওয়ার্কস্টেশনের সাথে পার্থক্য কমে আসে। পূর্বে স্বত্তাধিকারী হার্ডওয়্যারগুলো পিসি থেকে ওয়ার্কষ্টেশকে আলাদা করত যেমন আইবিএম তাদের ওয়ার্কস্টেশনের জন্য আরআইএসসি-ভিত্তিক সিপিইউ এবং পিসির জন্য ইন্টেল এক্স৮৬ সিপিইউ ব্যবহার করত ১৯৯০ এবং ২০০০ দশকে। কিন্তু ২০০০ দশকের শেষের দিকে এই পার্থক্য মুছে যায়। কারণ ওয়ার্কস্টেশনগুলো ব্যপকহারে বিভিন্ন পিসি প্রস্তুতকারকদের যেমন ডেল, এইচপি এবং ফুজিৎসু হার্ডওয়্যার ব্যবহার করা শুরু করে। এসময় এগুলোতে এক্স৮৬/৬৪ বিট নকশার মাইক্রোসফট উইন্ডোজ বা গনু/লিনাক্স সিস্টেম ব্যবহৃত হত উদাহরণসরূপ ইন্টেল এক্সইয়ন বা এএমডি অপটেরন সিপিইউসমূহ।
অচিন্ত্যনগর

অচিন্ত্য্যনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল।
অচিন্ত্য্যনগর গ্রামে প্রাচীন ইট, ১৮ সেন্টিমিটার ব্যাসের মুখযুক্ত পোড়ামাটির ভাঁড়, কড়ি, পাথরের শিল ইত্যাদি পাওয়া গেছে। এছাড়া দুইদিকে নলযুক্ত চ্যাপ্টা ৫.১ ইঞ্চি উচ্চতাবিশিষ্ট ও ৪.৭ ইঞ্চি বহির্ব্যাসের মুখযুক্ত পোড়ামাটির কলসি এখান থেকে প্রাপ্ত মৃৎসামগ্রীর মধ্যে অন্যতম উল্লেখযোগ্য। এই গ্রামে একটি ৫ ফুট উচ্চতা বিশিষ্ট বিস্তৃত ঢিপি ছিল, কিন্তু বিংশ শতাব্দীর নব্বইয়ের দশকে এই ঢিপি থেকে ইট কেটে বের করে নেওয়ায় বর্তমানে তা বিলুপ্ত।
সুন্দি কাছিম

সুন্দি কাছিম বা চিতি কাছিম () (দ্বিপদ নাম: "Lissemys punctata") হচ্ছে কাছিমের একটি প্রজাতি। এটি ভারত, পাকিস্তান, নেপাল, শ্রীলঙ্কা, মায়ানমার, থাইল্যান্ড এবং বাংলাদেশে পাওয়া যায়। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-২ অনুযায়ী এ প্রজাতিটি সংরক্ষিত।
থাইল্যান্ড জাতীয় ফুটবল দল

থাইল্যান্ড জাতীয় ফুটবল দল () হচ্ছে আন্তর্জাতিক ফুটবলে থাইল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম থাইল্যান্ডের ফুটবলের সর্বোচ্চ নিয়ন্ত্রক সংস্থা থাইল্যান্ড ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৫ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৪৮ সালের ২০শে আগস্ট তারিখে, থাইল্যান্ড প্রথমবারের মতো আন্তর্জাতিক খেলায় অংশগ্রহণ করেছে; থাইল্যান্ডের ব্যাংককে অনুষ্ঠিত উক্ত ম্যাচে থাইল্যান্ড প্রজাতন্ত্রী চীনের কাছে ৬–১ গোলের ব্যবধানে পরাজিত হয়েছে।
৫০,০০০ ধারণক্ষমতাবিশিষ্ট রাজামঙ্গলা স্টেডিয়ামে "যুদ্ধ হাতি" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় থাইল্যান্ডের রাজধানী ব্যাংককে অবস্থিত। বর্তমানে এই দলের ম্যানেজারের দায়িত্ব পালন করছেন আকিরা নিশিনো এবং অধিনায়কের দায়িত্ব পালন করছেন বুরিরাম ইউনাইটেডের গোলরক্ষক সিওয়ারাক তেদসুংনোয়েন।
থাইল্যান্ড এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে প্রত্যেকবার তারা শুধুমাত্র গ্রুপ পর্বে অংশগ্রহণ করেছে। অন্যদিকে, এএফসি এশিয়ান কাপে থাইল্যান্ড এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে ১৯৭২ এএফসি এশিয়ান কাপের তৃতীয় স্থান অর্জন অন্যতম, যেখানে তারা খমের প্রজাতন্ত্রের সাথে ২–২ গোলে ড্র করার পর পেনাল্টি শুট-আউটে ৫–৩ গোলের ব্যবধানে জয়লাভ করেছে।
কিয়াতিসুক সেনামুয়াং, দুসিত চালেরমসান, তোচতাওয়ান শ্রীপন, সিওয়ারাক তেদসুংনোয়েন এবং তিরাসিল তাংড়ার মতো খেলোয়াড়গণ থাইল্যান্ডের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৮ সালের সেপ্টেম্বর মাসে প্রকাশিত র‌্যাঙ্কিংয়ে থাইল্যান্ড তাদের ইতিহাসে সর্বোচ্চ অবস্থান (৪৩তম) অর্জন করে এবং ২০১৪ সালের অক্টোবর মাসে প্রকাশিত র‌্যাঙ্কিংয়ে তারা ১৬৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে থাইল্যান্ডের সর্বোচ্চ অবস্থান হচ্ছে ৬২তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ১৩৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
অরুণনগর

অরুণনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলপি থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল রূপনারায়ণেশ্বর, বিশ্বেশ্বর ও জয়নারায়ণেশ্বর নামক তিনটি শিব মন্দির এবং একটি রাসমঞ্চ।
১৮৮২ খ্রিষ্টাব্দে বা ১২৮৯ বঙ্গাব্দে স্থাপিত এই পূর্বমুখী শিবমন্দিরটি আয়তন ১৪ ফুট X ১৪ ফুট X ৩৫ ফুট। মন্দিরের ৮ ফুট ৪ ইঞ্চি X ৮ ফুট ৪ ইঞ্চি মাপের বর্গাকার গর্ভগৃহের ভেতরের ছাদ গম্বুজাকৃতি বিশিষ্ট। গর্ভগৃহের বাইরে প্রবেশ দ্বারের সামনে টালির মেঝেয় একটি প্রতিষ্ঠালিপিতে প্রতিষ্ঠাতা মহেন্দ্রনারায়ণ ও রাসমণি দাসীর নাম ও প্রতিষ্ঠাকাল উৎকীর্ণ রয়েছে। মন্দিরে কাঠে পোড়ানো ২৬ সেন্টিমিটার X ১৪ সেন্টিমিটার X ৬ সেন্টিমিটার মাপের ইট ব্যবহৃত রয়েছে। মন্দিরে কালোপাথরের ২ ইঞ্চি উচ্চতার শিবলিঙ্গ রয়েছে।
প্রতিষ্ঠালিপিহীন দক্ষিণমুখী বিশ্বেশ্বর শিবমন্দিরটির আয়তন ১১ ফুট ৫ ইঞ্চি X ১১ ফুট ২ ইঞ্চি X ২৮ ফুট। মন্দিরের ৬ ফুট ১০ ইঞ্চি X ৬ ফুট ১০ ইঞ্চি মাপের বর্গাকার গর্ভগৃহ বর্তমান। মন্দিরে কালোপাথরের ২ ইঞ্চি উচ্চতার শিবলিঙ্গ রয়েছে।
১৮৮২ খ্রিষ্টাব্দে বা ১২৮৯ বঙ্গাব্দে স্থাপিত এই উত্তরমুখী শিবমন্দিরটি বিশ্বেশ্বর শিব মন্দিরের উল্টোদিকে অবস্থিত। মন্দিরের আয়তন ১১ ফুট ৫ ইঞ্চি X ১১ ফুট ২ ইঞ্চি X ২৮ ফুট। মন্দিরের ৬ ফুট ১০ ইঞ্চি X ৬ ফুট ১০ ইঞ্চি মাপের বর্গাকার গর্ভগৃহ বর্তমান। গর্ভগৃহের বাইরে প্রবেশ দ্বারের সামনে টালির মেঝেয় একটি প্রতিষ্ঠালিপিতে প্রতিষ্ঠাতা মহেন্দ্রনারায়ণের নাম ও প্রতিষ্ঠাকাল উৎকীর্ণ রয়েছে। মন্দিরে কালোপাথরের ২ ইঞ্চি উচ্চতার শিবলিঙ্গ রয়েছে।
শিব মন্দির তিনটির সামনে ৬ ফুট ২.৫ ইঞ্চি মাপের ছয়টি বাহুবিশিষ্ট একটি জীর্ণ রাসমঞ্চ অবস্থিত। এই স্থাপত্যে পত্রাকৃতি খিলান, করিন্থিয়ান ও আয়নিক স্তম্ভবোধিকা দেখতে পাওয়া যায়। রাসমঞ্চের শীর্ষে ছয়টুই ছোট রত্ন দেখা যায়।
আন্ধারমানিক

আন্ধারমানিক ভারতের পূর্ব দিকে অবস্থিত পশ্চিমবঙ্গ রাজ্যের প্রেসিডেন্সি বিভাগের দক্ষিণ চব্বিশ পরগণা জেলার বিষ্ণুপুর ১ সমষ্টি উন্নয়ন ব্লকের একটি গ্রাম তথা প্রত্নস্থল। গ্রামটি বিষ্ণুপুর থানার অন্তর্গত।
আন্ধারমানিক গ্রামের ফকিরপাড়ায় একটি প্রাচীন জীর্ণ দক্ষিণমুখী মন্দিরের ধ্বংসাবশেষ অবস্থিত, যা স্থানীয়দের নিকট শিবের থান নামে পরিচিত। উঁচু ভিত্তিভূমির ওপর প্রতিষ্ঠিত এই মন্দিরের তিনদিকের ৭ ফুট উচ্চ দেওয়াল ছাড়া বর্তমানে কিছু অবশিষ্ট নেই। মন্দিরটিতে কাদার গাঁথনিযুক্ত ৮ ইঞ্চি X ৫ ইঞ্চি X ২ ইঞ্চি মাপের ইট ব্যবহৃত হয়েছে। এই মন্দিরের প্রতিষ্ঠাকাল সম্বন্ধে জানা না গেলেও মন্দিরের সামনের দিকের মাটি কাটার সময় আবিষ্কৃত ইস্ট ইন্ডিয়া কোম্পানির একটি ১৮৩৫ খ্রিষ্টাব্দের তামার মুদ্রা দেখে অণুমিত হয় যে, মন্দিরটি ১৮৩৫ খ্রিষ্টাব্দের পূর্বে নির্মিত হয়েছে।
আন্ধারমানিক অঞ্চল দক্ষিণ চব্বিশ পরগনার উত্তর প্রান্তের সমভূমি অঞ্চলে অবস্থিত৷ গ্রামটি আন্ধারমানিক গ্রাম পঞ্চায়েতের অন্তর্গত ও মাঝ বরাবর বয়ে গেছে কেওড়াপুকুর খাল৷
গ্রামটির উত্তর থেকে দক্ষিণে বিস্তৃত রয়েছে নেপালগঞ্জ-জুলপিয়া সড়ক এবং দক্ষিণ প্রান্তে পূর্ব থেকে পশ্চিমে রয়েছে আমতলা-বারুইপুর সড়ক৷ নিকটবর্তী রেলওয়ে স্টেশনটি হল বারুইপুর জংশন। এটি ব্লক সদর বিষ্ণুপুর থেকে ১২.৮ কিলোমিটার এবং জেলাসদর আলিপুর থেকে ১৫.৬ কিলোমিটার সড়ক দূরত্বে অবস্থিত।
২০১১ খ্রিস্টাব্দের ভারতের জনগণনা অনুসারে আন্ধারমানিক গ্রামের জনসংখ্যা ছিলো ৬৬৭৬ জন, যার মধ্যে ৩৩৮৭ জন পুরুষ ও ৩২৮৯ জন নারী, যেখানে ২০০১ খ্রিস্টাব্দে এই পরিসংখ্যান ছিলো মোট ৬১২৭ জনের মধ্যে ৩১৬০ জন পুরুষ ও ২৯৬৭ জন নারী৷ ২০০১ থেকে ২০১১ খ্রিস্টাব্দের মধ্যে গ্রামটির জনসংখ্যা বৃদ্ধির হার ৮.৯৬ শতাংশ৷ প্রতি হাজার পুরুষে নারী সংখ্যা ২০০১ খ্রিস্টাব্দে ৯৩৯ জন থেকে বৃদ্ধি পেয়ে ২০১১ খ্রিস্টাব্দে ৯৭১ জন হয়েছে৷ ৬ বছর অনুর্দ্ধ ৬৮১ জন শিশু, যার মধ্যে ৩৪৩ জন শিশুপুত্র ও ৩৩৮ জন শিশুকন্যা৷ শিশু সংখ্যা সমগ্র জনসংখ্যার ১০.২০ শতাংশ৷ ৬ বছরোর্দ্ধ জনসংখ্যার ৭৪.৪৮ শতাংশ অর্থাৎ ৪৪৬৫ জন যেখানে পুরুষ সাক্ষরতার হার ৮২.১৩ শতাংশ এবং নারী সাক্ষরতার হার ৬৬.৫৯ শতাংশ৷
আটঘরা

আটঘরা ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বারুইপুর থানার অন্তর্গত একটি প্রত্নস্থল। এই গ্রামের দমদমা ঢিপি, বেচা কামারের ঢিপি, চটাপুকুর, ডোমপাড়া পুকুর প্রভৃতি অঞ্চল থেকে বহু পুরাবস্তু আবিষ্কৃত হয়েছে।
১৯৮৯ খ্রিষ্টাব্দে পশ্চিমবঙ্গ পুরাতত্ত্ব অধিকার আটঘরা গ্রামের দমদমা ঢিপিতে পরীক্ষামূলকভাবে খননকার্য চালায়। এই ঢিপিতে ২ মিটার X ২ মিটার মাপের তিনটি খাদ খনন করে সেগুলির তলদেশ ১১২ সেন্টিমিটার, ৩৮৫ সেন্টিমিটার ও ১৪৫ সেন্টিমিটার পর্যন্ত গভীর করা হয়। এই উৎখননের ফলে মৌর্য্য, শুঙ্গ, কুষাণ, গুপ্ত ও পাল যুগের পুরাবস্তু আবিষ্কৃত হয়েছে। নিম্নে যুগানুযায়ী প্রাপ্ত বস্তুগুলিকে তালিকাবদ্ধ করা হল-
আবদালপুর

আবদালপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়মন্ডহারবার থানার অন্তর্গত একটি প্রত্নস্থল।
আবদালপুর গ্রাম থেকে বহু প্রত্নতাত্ত্বিক সামগ্রী আবিষ্কৃত হয়েছে, যেগুলিকে পশ্চিমবঙ্গ রাজ্য প্রত্নতত্ত্ব সংগ্রহালয়, বঙ্গীয় সাহত্য পরিষদের সংগ্রহশালা ও একটি স্থানীয় সংগ্রহশালায় সংরক্ষিত করা হয়েছে। পশ্চিমবঙ্গ রাজ্য প্রত্নতত্ত্ব সংগ্রহালয়ে এই স্থান থেকে আবিষ্কৃত ১১৫৪টি পাথরের অস্ত্র ছাড়াও নানা ধরনের মৃৎপাত্র, পোড়ামাটির মূর্তি, পুঁতি, ফলক সংরক্ষিত হয়েছে। এই গ্রাম হতে আবিষ্কৃত একটি সূর্য্যমূর্তির পাদপীঠ বঙ্গীয় সাহত্য পরিষদের সংগ্রহশালায় সংরক্ষিত করা হয়েছে। এছাড়া খ্রিস্টপূর্ব দ্বিতীয় শতকের একটি গজলক্ষ্মী ফলক, গুপ্ত যুগের মৃৎসামগ্রী, পাল ও সেন যুগের ভগ্ন বিষ্ণু ও গণেশ মূর্তি ইত্যাদি প্রত্নবস্তু স্থানীয় সংগ্রহশালায় সংরক্ষিত করা হয়েছে।
আলমপুর, পশ্চিমবঙ্গ

আলমপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার নোদাখালি থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল আলমপুর শাহী জামে মসজিদ।
আলমপুর শাহী জামে মসজিদের প্রতিষ্ঠাকাল সম্বন্ধে বিতর্ক রয়েছে, তবে অণুমিত হয়, অষ্টাওদশ শতকে এই দ্বিতল মসজিদ নির্মিত হয়। মসজিদের ৩৪ ফুট ২ ইঞ্চি X ৭ ফুট ১০ ইঞ্চি মাপের ত্রিখিলান অলিন্দের ছাদ ৩ সুট চওড়া ব্যারেল ভল্ট দিয়ে তৈরী।৩৪ ফুট ২ ইঞ্চি X ৬ ফুট মাপের একতলার ছাদ ক্রস ভল্ট দিয়ে নির্মিত। অর্ধগোলাকার ত্রিখিলান প্রবেশপথ বিশিষ্ট দ্বিতলের মধ্যে তিনটি গম্বুজ নির্মিত হয়েছে। গম্বুজ সহ মসজিদের উচ্চতা ৩৫ ফুট। মসজিদ নির্মাণে বর্গাকার ও আয়তাকার ইট ব্যবহৃত হয়েছে। মসজিদের পেছনে কিবলা প্রাচীরের মিহরাব অংশে দোচালা স্থাপত্য ব্যবহৃত হয়েছে। স্থাপত্যের চারকোণে গম্বুজাকৃতি শীর্ষবিশিষ্ট আটকোণা বুরুজ অবস্থিত।
জন জেমসন

জন আলেকজান্ডার জেমসন, এমবিই (জন্ম: ৩০ জুন, ১৯৪১) ব্রিটিশ ভারতের বোম্বেতে জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। জন জেমসন কাউন্টি ক্রিকেটে ওয়ারউইকশায়ার দলে প্রতিনিধিত্ব করেন। দলে তিনি মূলতঃ শীর্ষ সারির ব্যাটসম্যান ছিলেন। এছাড়াও দলের প্রয়োজনে কার্যকরী অফ স্পিন কিংবা মিডিয়াম-পেস বোলিং করতেন।
১৯৭১ থেকে ১৯৭৫ সময়কালে ইংল্যান্ডের পক্ষে টেস্ট ও একদিনের আন্তর্জাতিক খেলেছেন। পাশাপাশি উইকেট-রক্ষণেও মাঝে-মধ্যে ভূমিকা রাখতেন। ডেরেক মারে আহত হলে রোহন কানহাই উইকেট-কিপার হন। অধিনায়ক এ.সি. স্মিথ তাকে বোলিংয়ের জন্য ডেকে পাঠান।
ক্রিকেট সংবাদদাতা কলিন ব্যাটম্যান উল্লেখ করেছেন যে, বয়কট, এডরিচ ও অ্যামিসের যুগে জন জেমসন টেস্ট ক্রিকেটে কমই সুযোগ লাভ করেছেন। ফাস্ট বোলারদের বিপক্ষে লড়াকু দৃষ্টিভঙ্গীতে তিনি তার সেরা খেলা উপহার দিতে চেয়েছিলেন। দূর্ভাগ্যবশতঃ তার প্রথম চার ইনিংসের তিনটিতে রান-আউটের কবলে পড়েন। ইংল্যান্ডের একমাত্র ক্রিকেটার হিসেবে টেস্টের উভয় ইনিংসে রান-আউট হন। এছাড়াও, একমাত্র ক্রিকেটার হিসেবে জেমসন ধারাবাহিকভাবে টেস্টের তিন ইনিংসে এ ধরনের আউটের শিকার হন।
১৯৭১ সালে ভারতের বিপক্ষে তার টেস্ট অভিষেক ঘটে। তন্মধ্যে দ্বিতীয় টেস্টে ৮২ রান করেছিলেন। ১৯৭৩-৭৪ মৌসুমে ওয়েস্ট ইন্ডিজ সফরে তিনি আরও একটি তিন টেস্টের সিরিজসহ একটি ওডিআইয়ে খেলেছিলেন। কিন্তু ব্যক্তিগতভাবে তিনি তেমন সফলতা পাননি। ১৯৭৫ সালের ক্রিকেট বিশ্বকাপের দুইটি খেলায় অংশগ্রহণ করেন।
১৯৭৪ সালে এজবাস্টনে গ্লুচেস্টারশায়ার দলের বিপক্ষে তিনি প্রথম-শ্রেণীর ক্রিকেটে তার সর্বোচ্চ অপরাজিত ২৪০* রান সংগ্রহ করেন। রোহন কানহাইয়ের সাথে (২১৩*) দ্বিতীয় উইকেট জুটিতে অপরাজিত ৪৬৫ রান তোলেন। তাদের এ সংগ্রহ কাউন্টি ক্রিকেটে অদ্যাবধি অক্ষত রয়েছে।
তার ভাই টমাস জেমসন ১৯৭০ সালে ওয়ারউইকশায়ার এবং কেমব্রিজ বিশ্ববিদ্যালয় দলের পক্ষে খেলেন।
ভারত উপমহাদেশে জন্মগ্রহণ করায় তিনি সর্বদাই দক্ষিণ এশিয়ার ক্রিকেট সম্প্রসারণের দিকে মনোনিবেশ ঘটাতেন। এমসিসি দলের পক্ষে ১৯৭৮-৭৯ ও ১৯৮০-৮১ মৌসুমে দুইবার বাংলাদেশ সফর করেন। পরবর্তীকালে বাংলাদেশ ক্রিকেট দলে কোচের দায়িত্ব পালন করেন ও বাংলাদেশের ক্রিকেটের শুরুরদিকে উন্নয়নে সহায়তা করেন।
ইয়ারপুর

ইয়ারপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার উস্থি থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল খানে খোদা মসজিদ।
খানে খোদা মসজিদ বা জঙ্গলকাটি মসজিদের প্রতিষ্ঠাকাল অষ্টাদশ শতক বলে অণুমিত হয়। ১৭ ফুট ৪ ইঞ্চি X ১৭ ফুট ৪ ইঞ্চি মাপের গম্বুজ সহ মসজিদের উচ্চতা প্রায় ২০ ফুট। মসজিদের অব্যন্তরে ৮ ফুট ৯ ইঞ্চি X ৮ ফুট ৯ ইঞ্চি X ৮ ফুট ৯ ইঞ্চি আয়তনের গর্ভগৃহ অবস্থিত। মসজিদ নির্মাণে ৬.৮ ইঞ্চি X ৪.৫ ইঞ্চি X ১.৫ ইঞ্চি আয়তনের আয়তাকার ইট ব্যবহৃত হয়েছে। মসজিদের শীর্ষে চারকোণে একটি করে চারকোণা টারেট বর্তমান।
রাজারহাট পাইলট উচ্চ বিদ্যালয়

রাজারহাট পাইলট উচ্চ বিদ্যালয় কুড়িগ্রাম জেলার রাজারহাট উপজেলার কেন্দ্রে অবস্থিত একটি ঐতিহ্যবাহী ও স্বনামধন্য শিক্ষা প্রতিষ্ঠান।
প্রতিষ্ঠানটি ১৯৪৯ইং সালে বিদ্যালয়টি প্রতিষ্ঠিত হয়। 
বিদ্যালয়টি উপজেলা সদর এর প্রাণ কেন্দ্রে রাজারহাট-উলিপুর জেলা-বোর্ড সড়ক সংলগ্ন পশ্চিম দিকে অবস্থিত। এর উত্তরে মীর ইসমাইল হোসেন ডিগ্রি কলেজ ও দক্ষিণে চাকির পশার তালুক প্রাথমিক বিদ্যালয়,মুক্তিযোদ্ধা সংসদ রাজারহাট অবস্থিত।
বিদ্যালয়ের পূর্ব দিকে ৮ কক্ষ বিশিষ্ট ১টি দ্বিতল ভবন,উত্তর দিকে ৩ কক্ষ বিশিষ্ট অফিস ভবন এবং ৮ কক্ষ বিশিষ্ট টিন শেড ভবন আছে। এছাড়া ১টি সাধারণ কক্ষ,১টি পাঠাগার কক্ষ,মহিলা শিক্ষিকাদের সাধারণ কক্ষ ১টি,ক্রীড়া ও স্কাউট কক্ষ ১টি ও ১টি পরীক্ষাগার আছে। ২টি প্রোজেক্টর, ১১টি ডেক্সটপ,৪টি ল্যাপটপ ও ৩টি প্রিন্টার সহ একটি সুসজ্জিত কম্পিউটার ল্যাব আছে। বিদ্যালয়ের সামনে ১টি সুবিশাল খেলার মাঠ আছে।
বিদ্যালয়টি ১৯৪৯ খ্রীঃ ২রা জানুয়ারী প্রতিষ্ঠিত হয়। এর প্রধান উদ্যোক্তা ছিলেন মরহুম আহমদ হোসেন মণ্ডল ও মরহুম মোহন মিয়া। জমি দান করেন মরহুম আনেছ উদ্দিন পণ্ডিত ও আলহাজ্ব হোসেন আলী (বাবুহাজী)। এলাকার অন্যান্য স্থানীয় শিক্ষানুরাগী গণ্যমান্য ব্যক্তিবর্গের অক্লান্ত পরিশ্রম ও সহযোগিতায় এটি প্রতিষ্ঠা লাভ করে।
প্রতিষ্ঠা লগ্নথেকে যারা সুদক্ষভাবে প্রধান শিক্ষকের দায়িত্ব পালন করেছেন- তারা হলেন স্বগীয় বাবু যতীন্দ্র মোহন সরকার(প্রতিষ্ঠাতা প্রধান শিক্ষক), মরহুম আব্দুল বাতেন, মরহুম আব্দুল্লাহ সরওয়ারর্দী(সাবেক গণ-পরিষদ সদস্য), জনাব আব্দুল কাদের মিয়া(ভারপ্রাপ্ত), বাবু উপেন্দ্রনাথ সরকার(ভারপ্রাপ্ত), মরহুম আকবর আলী সরকার(ভারপ্রাপ্ত), বাবু পরেশ চন্দ্র সরকার(ভারপ্রাপ্ত), জনাব আব্দুস ছালাম চাষি(ভারপ্রাপ্ত),জনাব মোহাম্মদ আবুল কালাম আজাদ(ভারপ্রাপ্ত), জনাব আব্দুল বাতেন সরকার(ভারপ্রাপ্ত)।
বর্তমান প্রধান শিক্ষকের দায়িত্ব পালন করেছেন জনাব আশরাফুল ইসলাম। বিদ্যালয়ে বর্তমান কর্মরত ১৮ জন শিক্ষক,২ জন অফিস সহকারী, ৫জন ৪র্থ শ্রেণীর কর্মচারীর অক্লান্ত পরিশ্রম, অভিজ্ঞ শিক্ষক মন্ডলী দক্ষতা ও মেধা দিয়ে বিদ্যালয়ের শিক্ষার গুণগত মান বৃদ্ধি ও ঐতিহ্য রক্ষায় আপ্রাণ প্রচেষ্টা চালিয়ে যাচ্ছেন।
বর্তমানে ৬ষ্ঠ হতে ১০ম শ্রেণী পর্যন্ত বিজ্ঞান, কলা ও বাণিজ্য এই তিন বিভাগে প্রায় ১১০০ শিক্ষার্থী অধ্যয়ন করছে।
প্রতি বছর জেএসসি ও এস এস সি পরীক্ষায় উপজেলার মধ্যে সর্ব শ্রেষ্ঠ বিদ্যালয় হবার গৌরব অর্জন করে। প্রতি বছর এর শিক্ষার্থীরা এস এস সি পরীক্ষায় মেধা বৃত্তি সহ দেশ বিদেশের বিভিন্ন বিশ্ববিদালয়ে অধ্যয়ন করছে । এর অনেক প্রাক্তন শিক্ষার্থীরা দেশ বিদেশের বিভিন্ন উচ্চ পদে আসীন।
সেটাগায়া

সেটাগায়া হল জাপানের টোকিওর একটি বিশেষ ওয়ার্ড। সেটাগায়ার জনসংখ্যা প্রচুর এবং জাপানের বিশেষ ২৩ ওয়ার্ডের মধ্যে দ্বিতীয় বৃহত্তম এলাকা। ২০১১ সালের আদমশুমারী অনুযায়ী জনসংখ্যা ৮৩৭,১৮৫ এবং ঘনত্ব ১৪,৪১৪ জন প্রতি বর্গকিঃমিঃ এ। এই শহরের আয়তন ৫৮.০৮ বর্গকিঃমিঃ।
সেটাগায়া হল ২৩ বিশেষ ওয়ার্ডের দক্ষিণ পশ্চিম পাশে অবস্থিত। জাপানের জনসংখ্যাবহুল শহরের মধ্যে সেটাগায়া অন্যতম।
জাফর ইবনে আবি তালিব

জাফর ইবনে আবি তালিব () ছিলেন আলি ইবনে আবি তালিবের ভাই এবং প্রাথমিক পর্যায়ের ইসলাম গ্রহণকারী সাহাবা। আবিসিনিয়ায় হিজরতকারী সাহাবাদের মধ্যে তিনি একজন ছিলেন এবং নাজাশির ইসলাম সম্পর্কিত প্রশ্নের উত্তর তিনি বাকি সাহাবাদের পক্ষ থেকে প্রদান করেন। মুতাহ'র যুদ্ধে তিনি শহীদ হন।
জাফর ছিলেন আবু তালিব ইবনে আবদুল মুত্তালিব এবং ফাতিমা বিনতে আসাদের তৃতীয় পুত্র। এভাবে তিনি মুহাম্মাদের চাচাতো ভাই হন। তার অন্য দুই বড় ভাই ছিলেন তালিব এবং আকিল। তার ছোট ভাই ছিলেন, আলি এবং তুলাইক। তার ভগ্নিদের মধ্যে রয়েছেন, ফাখিতা, জুমানা এবং রাইতা।
আরব্য রীতি অনুসারে আব্বাস ইবনে আব্দুল মুত্তালিব জাফরকে লালন-পালন করার দায়িত্ব নিয়েছিলেন।
জাফর প্রথমদিকে ইসলাম গ্রহণকারীদের একজন। তিনি আসমা বিনতে উমায়েসকে বিয়ে করেন, যিনি ৬১৪ বা ৬১৫ সালে ইসলাম গ্রহণ করেছিলেন।
নুপিডিয়া

নুপিডিয়া () ছিল ইংরেজি ভাষায় ওয়েব ভিত্তিক একটি ইন্টারনেট বিশ্বকোষ যার নিবন্ধ সমুহ মুক্ত কন্টেন্ট লাইসেন্সের আওতায় উপযুক্ত বিষয়ে দক্ষ স্বেচ্ছাসেবী অবদানকারী কর্তৃক লিখিত এবং বিশেষজ্ঞ সম্পাদকদের দ্বারা পর্যালোচনার পর প্রকাশিত হতো। এর প্রতিষ্ঠাতা জিমি ওয়েলস, পরিচালনায় বোমিস ও প্রধান সম্পাদকের ভূমিকায় ছিলেন ল্যারি স্যাঙ্গার। নুপিডিয়া মার্চ ২০০০ সাল থেকে সেপ্টেম্বর ২০০৩ সাল পর্যন্ত কার্যকর ছিল। যদিও এটিকে উইকিপিডিয়ার পূর্বসূরী মনে করা হলেও উইকিপিডিয়ার মতো এখানে লাইভ সম্পাদনার সুবিধা ছিলনা, নুপিডিয়ায় নিবন্ধের বিষয়বস্তু নিয়ন্ত্রণের জন্যে সাত-স্তরের অনুমোদন প্রক্রিয়া নীতি অনুসৃত হতো। নুপিডিয়ার নিয়ম-নীতি ছিল একটি বিশেষজ্ঞ কমিটির মাধ্যমে পূর্বপরিকল্পিত, যার ফলে এর শুরুর প্রথম বছরে মাত্র ২১টি অনুমোদিত নিবন্ধ ছিল; সে তুলনায় উইকিপিডিয়ায় প্রথম মাসে দুইশো নিবন্ধ এবং বছরে ছিল ১৮ হাজার।
১৯৯৯ সালের শেষের দিকে ওয়েলেস সেচ্ছাসেবীদের মাধ্যমে তৈরিযোগ্য একটি অনলাইন বিশ্বকোষের বিষয়ে মনোস্থির করেন। ২০০০ সালের জানুয়ারিতে তিনি ল্যারি স্যাঙ্গারকে এটির বাস্তবায়নের বিষয়ে প্রস্তুতির কথা বলেন। এই প্রকল্পটি আনুষ্ঠানিকভাবে অনলাইনে অভিযাত্রা শুরু করে মার্চ ৯, ২০০০ সালে।
এবং সর্বশেষ নভেম্বর, ২০০০ সালে দুটি পরিপূর্ণ নিবন্ধ প্রকাশ সম্ভব হয়।
প্যারাবন শিসমার

প্যারাবন শিসমার (), (দ্বিপদ নাম: "Pachycephala cinerea") হচ্ছে Pachycephalidae পরিবারের একটি পাখি। এটি ভারত, থাইল্যান্ড, ফিলিপাইন, মায়ানমার, মালয়েশিয়া, বাংলাদেশ এবং দক্ষিণ পূর্ব এশিয়ার অন্যান্য দেশ পর্যন্ত বিস্তৃত।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত বন্যপ্রাণীর তালিকায় তফসিল-১ অনুযায়ী এ প্রজাতিটি সংরক্ষিত।
কিউপ্রাস সালফাইড

কিউপ্রাস সালফাইড বা কপার (I) সালফাইড এক ধরনের কপার সালফাইড, যা কপার এবং সালফার দ্বারা গঠিত একটি রাসায়নিক যৌগ। এটির রাসায়নিক সংকেত CuS। এটা খনিজ ক্যালকোসাইট হিসাবে প্রকৃতিতে পাওয়া যায়।
কপারকে সালফার বাষ্প অথবা HS এর মধ্যে অতিমাত্রায় উত্তপ্ত করে CuS প্রস্তুত করা যায়। কপার পাউডার গলিত সালফারের সাথে সহজে বিক্রিয়া করে খুব দ্রুত CuS উতৎপাদন করে, যেখানে কপারের ক্ষুদ্র বড়ি ক্ষেত্রে অনেক বেশি তাপমাত্রা প্রয়োজন। CuS অক্সিজেনের সঙ্গে বিক্রিয়া করে SO তৈরি করে:
কপার উৎপাদনে গলিত কপার সালফাইডের দুই তৃতীয়াংশ জারিত হয়ে উরে যায়, এবং CuO অবশিষ্ঠ CuS এর সঙ্গে প্রতিক্রিয়া করে Cu ধাতু উৎপন্ন করে:
CuS এর দুইটি গঠন রয়েছে, একটি নিম্ন তাপমাত্রার মনোক্লিনিক গঠন ("নিম্ন ক্যালকোসাইট") যার একটি একক কোষে ৯৬টি কপার পরমাণুর সহিত একটি জটিল কাঠামো আছে, অন্যটি ষড়্ভুজাকার গঠন যা ১০৪° সে এর অধিক তাপমাত্রায় স্থিতিশীল.।
পটাসিয়াম হেক্সাফ্লুরোকিউপ্রেট (৩)

পটাশিয়াম হেক্সাফ্লুরোফসফেট (৩) একটি অজৈব যৌগ যার রাসায়নিক সংকেত KCuF। এটি একধরনের সবুজ প্যারাচুম্বকীয় কঠিন পদার্থ, এটি আপেক্ষিক ভাবে কপার (৩) যৌগসমূহের একটি দুর্লভ উদাহারন।
এই যৌগটি ফ্লুরিনের সাথে পটাশিয়াম ক্লোরাইড এবং কিউপ্রাস ক্লোরাইড এর মিশ্রণের জাড়ণ বিক্রিয়ার মাধ্যমে প্রস্তুত করা হয়: 
বিভিন্ন অনুরূপ উদাহরণ পরিচিত রয়ছে। এটি পানির সাথে খুব সহজেই বিক্রিয়া করে, এবং অক্সিজেনের সাথে কপার ২ দ্রব উত্‍পন্ন করে।
তুমি স্বপ্ন তুমি সাধনা

তুমি স্বপ্ন তুমি সাধনা বাংলাদেশী পরিচালক শাহাদাত হোসেন লিটন পরিচালিত হৃদয়ভাঙ্গা প্রেমকাহিনি। প্রধান চরিত্রে অভিনয় করেছেন শাকিব খান, অপু বিশ্বাস, অমিত হাসান। এটি ১৯৮৬ সালে মুক্তিপ্রাপ্ত চলচ্চিত্র "নিষ্পাপ" এর পুন:নির্মাণ।
এই ছবিতে সঙ্গীত পরিচালনা করেছেন আহমেদ ইমতিয়াজ বুলবুল ও আলী আকরাম শুভ।
! ক্রম !! গান !! কণ্ঠ !! অভিনয়ে !! মন্তব্য
কিয়োটো

কিয়োতো () হল জাপানের একটি শহর। এই শহরটি ৭৯৪ থেকে ১৮৬৮ সাল পর্যন্ত জাপানের রাজধানী ছিল।
কিয়োতা জাপানের কানসাই অঞ্চলের অন্যতম শহর। এটার জনসংখ্যা হল ১.৫ মিলিয়ন জন। কিয়োটা কিয়োটা এলাকার রাজধানী। কিয়োতা জাপানের সংস্কৃতি আর শিক্ষার বিরাট অংশ। কিয়োতা এলাকার কিয়োতা বিশ্ববিদ্যালয় জাপানের ২য় পুরাতন বিশ্ববিদ্যালয়।
৭৯৪ সালের পরে জাপানের সম্রাটেরা এই শহরে বাস করত।তখন এই শহরকে হেয়াক্যো বলা হত।
১৮৬৮ সালে এই শহর কে "সাইক্যো" বল হত।("পশ্চিমা রাজধানী")
কিয়োটার ব্যবসা মূলত তথ্যপ্রযুক্তি নিঢ়য়ে।কিয়োটানিনটেন্ডো, ইন্টালিজেন্ট সিস্টেমস,ডেইনিপোন স্ক্রীন টোসে, অমরোন, ক্যোচেরা, শিমাদু কর্প., রোহম, হারিবা ইত্যাদির প্রধান কার্যালয়।
এখান ৩৭টি উচ্চ শিক্ষা প্রতিষ্ঠান রয়েছে।কিয়োটা জাপানের অন্যতম শিক্ষা প্রতিষ্টানের শহর। কিয়োটা বিশ্ববিদ্যালয়ের ছাত্ররা জাপানের সেরা ছাত্রদের মধ্যে অন্যতম।কিয়োটা বিশ্ববিদ্যালয় প্রত্যেক বছরে সেরা বিশ্ববিদ্যালয়ের তালিকায় থাকে।এটি জাপানের ২য় পুরাতন বিশ্ববিদ্যালয়।এটির স্থান টোকিও বিশ্ববিদ্যালয়ের পরে।২০১০ সালে এটি সারা বিশ্বে ২৫তম সেরা বিশ্ববিদ্যালয় হয়।
এই শহরে চারপাশে পাহাড় পর্বতে ঘেরা।বিশেষ করে উত্তর,পশ্চিম আর পূর্ব দিকে।অনেক ব্যক্তি মনে করে গ্রীষ্মের সময় কিয়োটোর পাহাড় কিয়োটোর প্রকৃতিকে অপরূপ করে তোলে।কিয়োটোতে গ্রীষ্মকালে প্রচুর গরম পড়ে আর শীতকালে প্রচুর শীত পড়ে।
কিয়োটোর মন্দির আর প্রাচীন জাপানি স্থপতির নকশার অপরূপ নিদর্শন। এখানকার কিছু দালানইউনেস্কোর ঐতিহাসিক নিদর্শনের তালিকাভুক্ত হয়। ১৯ শতাব্দী থেকে এটি জাপানের সম্পদশীল শহর।
জাপানের পুরাতন শহর গুলোর মধ্যে কিয়োটা অন্যতম। প্রতি বছর পৃথিবীর নানা দেশের মানুষেরা কিয়োটার সুন্দর প্রকৃতি উপভোগ করে। 
জাপানি লোকেরা বসন্তকালে চেরি ব্লোমস এবং শরৎকালের পাতার রং পরিবর্তন দেখতে কিয়োটায় আসে।এখানকার ঐতিহ্যবাহী খাবার শাকসবজি।
মহর

ইসলামে, মহর বা মোহর ( ; ; ) হল বিবাহের সময় কনের দাবিকৃত অর্থ বা সম্পদ, যা বর বা বরের পিতার পক্ষ থেকে কনেকে প্রদান করতে হয়। এটি প্রদান করা বাধ্যতামুলক। মহরের মাধ্যমেই পুর্ণাঙ্গ বিয়েকে বৈধ করা হয়। প্রাচীন আরবে যৌতুক দেয়ার প্রথা চালু ছিল, নবুয়াত প্রাপ্তির পর মুহাম্মদ (সাঃ) আল্লাহ তায়ালার নির্দেশে যৌতুক প্রথাকে নিষিদ্ধ করে আবশ্যক দেনমহরপ্রথা চালু করেন। ইসলামে মহরের কোন সীমারেখা নেই। যা বরের আর্থিক অবস্থার উপর নির্ভর করে নির্ধারণ করা হয়।
পবিত্র কুরআনে আরো উল্লেখ আছে : 
আর নারীদের মধ্য থেকে সধবাদেরকে। তবে তোমাদের ডান হাত যাদের মালিক হয়েছে (দাসীগণ) তারা ছাড়া। এটি তোমাদের উপর আল্লাহর বিধান এবং এরা ছাড়া সকল নারীকে তোমাদের জন্য হালাল করা হয়েছে যে, তোমরা তোমাদের অর্থের বিনিময়ে তাদেরকে চাইবে বিবাহ করে, অবৈধ যৌনাচারে লিপ্ত হয়ে নয়। সুতরাং তাদের মধ্যে তোমরা যাদেরকে ভোগ করেছ তাদেরকে তাদের নির্ধারিত মোহর দিয়ে দাও। আর নির্ধারণের পর যে ব্যাপারে তোমরা পরস্পর সম্মত হবে তাতে তোমাদের উপর কোন অপরাধ নেই। নিশ্চয় আল্লাহ মহাজ্ঞানী, প্রজ্ঞাময় — Rawai Al-bayan কুরআন ৪:২৪ 
তোমরা নারীদেরকে দাও তাদের মোহর খুশিমনে। এরপর তারা যদি স্বেচ্ছায় স্বাগ্রহে ছেড়ে দেয় কিছু অংশ তোমাদের জন্য তাহলে তা স্বাচ্ছন্দে ভোগ কর। 
রাসূল (সাঃ) বলেছেন, বিবাহের সবচেয়ে বড় শর্ত হল মোহর। মিশকাতুল মাসাবিঃ ৩১৪৩
রাসূল সাল্লাল্লাহু আলাইহি ওয়া সাল্লাম এর যুগে দেনমোহরের কিছু উদাহরণ:
রাসূল (সাঃ) জনৈক ব্যক্তিকে মোহরানা বাবদ লোহার আংটি হলেও আনতে বলেন, তাতে অক্ষম হলে শুদ্ধভাবে কোরআন শিক্ষা দেয়ার কথা বলেন। মিশকাতুল মাসাবীহ ৩২০২
আবু হুরায়রা (রাঃ) বলেন, নবী সাল্লাল্লাহু আলাইহি ওয়াসাল্লামের যুগে আমাদের মোহর ছিল দশ উকিয়া (চার শ দিরহাম)। সুনানে নাসায়ী ৬/১১৭
আয়িশা (রাঃ) কে রাসূলুল্লাহ (সাঃ) এঁর মোহরানা সম্বন্ধে জিজ্ঞেস করলে তিনি বলেন, ‘বারো ঊকিয়া ও এক নাস্স।’ আমি বললাম, ‘নাস্স্’ কি? তিনি বললেন, এক ঊকিয়ার অর্ধেক। সুনানে আবু দাউদ ২১০৫
তৎকালীণ সময়ে রুপার তৈরি মূদ্রাকে দিরহাম বলা হত। এক উকিয়া হচ্ছে- ৪০ দিরহাম। এক দিরহাম= ২.৩ গ্রাম রৌপ্য
সর্বনিম্ন সাড়ে আঠারো তোলা রৌপ্য বা কনের মতামত অনুযায়ী তার সমমূল্যের অর্থ বা সম্পদ কনেকে তার সম্মতি অনুযায়ী মোহর হিসেবে প্রদান করা যাবে। মোহর বাকি না রেখে যথাসাধ্য আদায় করতে বলা হয়েছে, যেনো কনের মহর প্রাপ্তি নিশ্চিত হয়।
সতর্কতাঃ
সাবধান! তোমরা নারীদের মোহর নির্ধারণে সীমালঙ্ঘন করো না। কারণ যদি তা দুনিয়ার মর্যাদার বস্তু হতো এবং আল্লাহর নিকট পরহেজগারীর বস্তু হতো, তবে তোমাদের চেয়ে নবী (সাল্লাল্লাহু ‘আলাইহি ওয়া সাল্লাম) হতে এর যোগ্যতম ব্যক্তি। অথচ তিনি তাঁর স্ত্রীদের কারো মোহর এবং তাঁর কন্যাদের কারো মোহর বারো ঊকিয়ার অধিক ধার্য করেননি। সুনানে আবু দাউদ ২১০৬
উত্তর কামারপোল

উত্তর কামারপোল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়মন্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল রাধাকান্ত মন্দির ও লক্ষ্মীনারায়ণ মন্দির নামক দুইটি ভগ্নপ্রায় আটচালা মন্দির।
পশ্চিমমুখী আটচালা রাধাকান্ত মন্দির আনুমানিক ১৭৬৯ খ্রিষ্টাব্দে দেওয়ান দর্পনারায়ণ সরকার অর্ণব কর্তৃক প্রতিষ্ঠিত হয় বলে অণুমিত হয়। ২৩ ফুট X ৭ ফুট ১০ ইঞ্চি ত্রিখিলান অলিন্দযুক্ত এই মন্দিরের মাপ ৩০ ফুট ৪ ইঞ্চি X ২৭ ফুট ৬ ইঞ্চি এবং উচ্চতা প্রায় ৬০ ফুট। গর্ভগৃহের উত্তরের ঘরটি ভল্ট আকারের ছাদযুক্ত ও দক্ষিণের ঘরটি গম্বুজাকৃতি ছাদযুক্ত। মন্দির নির্মাণে ৮ ইঞ্চি X ৪ ইঞ্চি X ১.৫ ইঞ্চি মাপের নকশাযুক্ত পাতলা ইট ব্যবহৃত হয়েছে। এছাড়া মন্দিরের দেওয়ালে পোড়ামাটির পদ্ম, সূর্যমুখী ও গাছের অলঙ্করণ পরিলক্ষিত হয়।
রাধাকান্ত মন্দিরের পেছনে দক্ষিণমুখী আটচালা ২৬ ফুট ৩ ইঞ্চি X ২৪ ফুট ৬ ইঞ্চি X ৫০ ফুট আয়তনের লক্ষ্মীনারায়ণ মন্দির অবস্থিত। ব্রতীন্দ্রনাথ মুখোপাধ্যায় ও মীনা ঘোষ বাংলা হরফে সংস্কৃত ভাষায় রচিত পোড়ামাটির প্রতিষ্ঠালিপির পাঠোদ্ধার করেন। লিপিটি নিম্নরূপ
এই লিপি থেকে জানা যায় যে, শ্রীজগমোহন ১৭০৪ শকাব্দে বা ১৭৮২ খ্রিষ্টাব্দে এই মন্দির নির্মাণ করেন ও ১২০৬ বঙ্গাব্দে বা ১৭৯৯ খ্রিষ্টাব্দে মন্দিরটিকে সম্প্রসারণ করেন। মন্দিরের দ্বিতলে অবস্থিত ৭ ফুট ৯ ইঞ্চি X ৫ ফুট ১ ইঞ্চি মাপের গর্ভগৃহের ছাদ ভল্টের আকারে তৈরী। মন্দিরের দক্ষিণদিকের প্রবেশপথ বন্ধ করে পশ্চিমদিকে একটি ছোট দরজা নির্মিত হয়েছে। মন্দির নির্মাণে ৮.২ ইঞ্চি X ৪.৩ ইঞ্চি X ১.১ ইঞ্চি মাপের পাতলা ইট ব্যবহৃত হয়েছে। এছাড়া মন্দিরের দেওয়ালে পোড়ামাটি ও পঙ্খের কাজ পরিলক্ষিত হয়।
লক্ষ্মীনারায়ণ মন্দিরের নিকটে বেশ কিছু ধ্বংসপ্রায় স্থাপত্য লক্ষ্য করা যায়। এই স্থাপত্যগুলি হল ভোগমণ্ডপ, নাটমণ্ডপ, দোলমঞ্চ ও রাসমঞ্চ। এই স্থাপত্যগুলি থেকে কিছুটা দূরে ১৪ ফুট X ১৩ ফুট ৮ ইঞ্চি X ৩০ ফুট আয়তনের একটি নকশাযুক্ত ইটনির্মিত পূর্বমুখী জীর্ণ আটচালা শিবমন্দিরের অবস্থিত।
জেদ্দার যুদ্ধ (১৯২৫)

জেদ্দার যুদ্ধ বা জেদ্দা অবরোধ ১৯২৫ সালে সংঘটিত হয়। এটি আবদুল আজিজ ইবনে সৌদ কর্তৃক হেজাজ জয়ের অভিযানের অংশ ছিল। জেদ্দা ছিল আল সৌদের বিরুদ্ধে হাশিমিদের শেষ প্রধান শক্ত অবস্থান।
১৯২৪ সালের ডিসেম্বরের প্রথমদিকে রাজা আবদুল আজিজ ইবনে সৌদের হাতে মক্কার পতনের পর হেজাজের রাজা আলি বিন হুসাইন জেদ্দায় সরে যান। তিনি নজদ সেনাদের হাত থেকে এর প্রতিরক্ষায় সচেষ্ট হন। তার অবশিষ্ট সেনারা শহরের চারপাশে প্রতিরক্ষা মজবুত করে ও মাইন স্থাপন করে। আলি তার ভ্রাতৃদ্বয় ট্রান্সজর্ডানের রাজা আবদুল্লাহ এবং ইরাকের রাজা ফয়সালের কাছে সাহায্য চেয়ে পাঠান। তারা দুজনেই অস্ত্র ও লোকবল পাঠিয়ে সাহায্য করেন। আলির কাছে থাকে দুটি পুরনো যুদ্ধবিমান আসন্ন যুদ্ধের উপযুক্ত ছিল না তাই তিনি ইটালির কাছ থেকে পাঁচটি যুদ্ধবিমান ও জার্মানির কাছ থেকে কয়েকটি ট্যাংক কেনেন।
আলির পক্ষে বেশিদিন টিকে থাকা সম্ভব ছিল না। নিকটবর্তী গোত্রগুলো ইবনে সৌদের মিত্র ছিল। আকাবা থেকে জেদ্দায় সরবরাহও ধীরগতিতে হচ্ছিল। এছাড়া তার মাত্র দুজন পাইলট ছিল। তাদের মধ্যে একজন যুদ্ধে নিহত হন। ফলে জেদ্দার প্রধানরা ইবনে সৌদের কাছে আত্মসমর্পণের সিদ্ধান্ত নেন। অন্যদিকে রাজা আলি বিন হুসাইন লোহিত সাগর পথে বাগদাদ পালিয়ে যান। ১৯২৫ সালের ১৭ ডিসেম্বর অবরোধ সমাপ্ত হয়।
এরপর ইবনে সৌদকে হেজাজের নতুন রাজা ঘোষণা করা হয়। পরের বছর তিনি হেজাজ ও নজদকে এক রাষ্ট্র হিসেবে একত্রিত করেন।
উত্তরডাঙা

উত্তরডাঙা ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার সোনারপুর থানার অন্তর্গত একটি প্রত্নস্থল।
উত্তরডাঙা গ্রামের ভদ্রকালী মন্দিরে কালোপাথরের একটি দ্বারবাজু ও বর্গাকৃতি একটি বিগ্রহ বেদিকা রাখা রয়েছে যা মন্দিরের পাশের একটি পুকুর খননের সময় আবিষ্কৃত হয়। এই প্রত্নসামগ্রীগুলি কোন প্রাচীন মন্দিরের অংশ বলে অনুমিত হয়। মন্দিরের আড়াই ফুট উচ্চ নিমকাঠে তৈরী দ্বিভূজা কালীমূর্তিটিও প্রাচীন।